[ca] El multiculturalisme s'ha convertit en un fenomen que planteja nous desafiaments a la convivència en les societats democràtiques llatinoamericanes, caracteritzades per l'existència de més de 400 pobles indígenes diferents. No obstant això, aquesta diversitat ha estat marcada per la pobresa i la marginació, i aquests pobles s'han incorporat de manera marginal i precària als projectes nacionals. A més a més, el creixement dels moviments migratoris des dels territoris d'origen cap a les zones urbanes n'ha accentuat encara més les diferències respecte de les societats dominants. Davant d'aquesta situació, en la darrera dècada han augmentat o han resultat més visibles en l'espai públic les demandes i les reclamacions dels pobles indígenes, els quals s'han convertit en nous actors polítics que han instat els estats a buscar noves maneres d'entendre el desenvolupament indígena per mitjà de polítiques i d'estratègies coherents amb els principis del multiculturalisme, atenent els aspectes culturals, normatius i de valors. Aquesta tesi és una aportació a aquest desafiament, ja que proposa un model d'estudi basat en la teoria del capital social adequat a les necessitats i a les característiques dels pobles indígenes urbans, que es nodreix, a més, de les aproximacions teòriques del multiculturalisme, del desenvolupament indígena, com també de la revisió d'experiències rellevants en aquest àmbit. Així, a partir d'una mirada integral, aquest model identifica, conceptualitza i posa en joc aquells elements que s'han de tenir en compte a l'hora de dissenyar i d'implementar les polítiques, els plans i els programes adreçats als indígenes urbans, que serviran de guia per a les accions dels estats i dels organismes internacionals. Aquest model d'estudi per al capital social indígena urbà s'aplica als maputxes que viuen en dues comunes de la ciutat de Santiago de Xile, a partir d'una aproximació qualitativa. Tot plegat ha permès conèixer les característiques d'aquest capital social, les seves variables constitutives, el seu comportament en la realitat, les relacions dinàmiques que s'estableixen entre elles i la influència de l'entorn, entre d'altres elements, cosa que mostra el caràcter integral i multidimensional de la nostra proposta. Els resultats que s'han obtingut han servit de base per generar propostes i recomanacions concretes de polítiques, plans i programes, com també de possibles línies d'acció respectuoses amb la diversitat.

[en] Multiculturalism has become a phenomenon that poses new challenges to coexistence in Latin American democratic societies, characterised by the existence of more than 400 different indigenous peoples. Nevertheless, this diversity has been marked by poverty and social deprivation, and these peoples have been incorporated - in a precarious and deprived environment - into national projects. In addition, increasing migratory waves from their territories of origin to urban areas have further accentuated the differences that separate them from dominant societies. Faced with this situation, the demands and protests of indigenous people have increased or have become more visible in the public arena over the last decade. This has converted them into new political actors who have urged States to look for new ways to understand indigenous people's development through policies and strategies that are coherent with the principles of multiculturalism, and responding to cultural, legal and values-based aspects. This thesis is a contribution to this challenge, proposing a model of study based on the theory of social capital adapted to the needs and characteristics of urban indigenous peoples. It is strengthened, in addition, by the theoretical approaches of multiculturalism, indigenous development, and an exploration of relevant experiences in this field. Based on a comprehensive outlook, this model identifies, conceptualises and brings into play the elements that should be considered in designing and implementing policies, plans and programmes geared to urban indigenous people, and which will serve as a guideline for actions taken by States and international organisations. Based on a qualitative approach, this study model for urban indigenous social capital is applied to the Mapuche people who live in two municipalities in the city of Santiago de Chile. This has allowed us to identify the characteristics of this social capital, its constituent variables, its actual behaviour, the dynamic relations that are established between them and environmental influences, among other elements, to give an account of the rounded and multidimensional character of our proposal. The obtained results have served as a basis to generate proposals and specific recommendations for policies, plans and programmes, as well as possible lines of action that respect diversity.